ངོ་མཚར་ལྟ་ན་སྡུག་པའི་རྨ་འབྲི་རྫ་གསུམ་འགོ་ཁུངས་ནི་མདོ་དབུས་ས་མཐོའི་ལྟེ་བར་ཆགས་ཤིང་།རྨ་ཆུ་དང་འབྲི་ཆུ།རྫ་ཆུ་གསུམ་གྱི་འགོ་ཁུངས་ཏེ།ཀྲུང་ཧྭའི་ཆུ་མཛོད་དང་།གླིང་ཆེན་ཨེ་ཤ་ཡའི་ཆུ་མཛོད་དུ་གྲགས།གནས་འདིའི་ས་བབ་ཆགས་གཤིས་ཁྱད་དུ་འཕགས་ལ་ངོ་མཚར་བས།འཛམ་གླིང་ཡུལ་ཕྱོགས་ཀུན་གྱི་མིག་དབང་གསོ་བའི་གནས་ཡན་གར་བ་ཞིག་ཏུ་ཆགས་ཡོད།ལྷག་པར་རང་རྒྱལ་གྱི་སྣོད་བཅུད་བདེ་འཇགས་ཀྱི་སྐྱོ་ར་གལ་ཆེན་དང་མཐོ་སྒང་གི་སྐྱེ་དངོས་སྣ་མང་གི་བང་མཛོད་དུ་བཀུར་བ་ནས་བཟུང་།དེའི་སྲུང་སྐྱོབ་རིན་ཐང་ནི་རྒྱལ་ཡོངས་དང་ཐ་ན་འཛམ་གླིང་ཡོངས་དང་འབྲེལ་བའི་དོན་བྱ་གལ་ཆེན་ཞིག་ཏུ་གྱུར་ཡོད།